《松石轩》
元代·饶介

苍松郁郁石嵯峨，上下因依有女萝。虎魄凝流千岁少，羊群分跪一拳多。

所须为地期相向，遂以名轩示不磨。宾客定如东阁盛，或来醉卧或吟哦。

作者简介：元临川人，字介之，号华盖山樵，又号醉翁。倜傥豪放，工书能诗。自翰林应奉出佥江浙廉访司事。张士诚入吴，以为淮南行省参知政事。士诚败，被明兵俘杀。有《右丞集》。